
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,                   
DE DISCIPLINĂ ŞI IMUNITĂŢI
                
	
	Bucureşti, 14.09.2016
Pl-x 302/2014


RAPORT 

asupra propunerii legislative pentru modificarea alin.(2) al art.4 din Legea recunoştinţei faţă de eroii martiri şi luptătorii care au  contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau care au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004 
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi, a fost sesizată spre dezbatere, în fond, cu  propunerea legislativă pentru modificarea alin.(2) al art.4 din Legea recunoştinţei faţă de eroii martiri şi luptătorii care au  contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau care au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004, transmisă cu adresa nr. Plx 302 din 10 iunie 2014, înregistrată sub nr. 4c-11/660 din 11 iunie 2014. 
Conform dispoziţiilor art. 75 din Constituţia României, republicată, şi ale art.92 alin. (9) pct.1, din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins propunerea legislativă  în şedinţa din  3 iunie 2014.

Comisia pentru buget, finanţe şi bănci a avizat negativ iniţiativa legislativă, conform avizului nr. 367 din 23 septembrie 2015. 

Consiliul Legislativ a avizat favorabil iniţiativa legislativă, conform avizului nr.1485 din 17 decembrie 2013, Guvernul, prin punctul de  vedere transmis cu  adresa nr.292 din 18 februarie 2016,  nu  susţine adoptarea  acestei iniţiative legislative.

  Propunerea legislativă are ca obiect  de reglementare modificarea art.4 alin.(2) din Legea  recunoştinţei faţă de  eroii-martiri şi luptătorii care au  contribuit la  victoria Revoluţiei române din decembrie 1989, precum şi  faţă de persoanele care şi-au jertfit viaţa sau  au avut de suferit în urma  revoltei muncitoreşti anticomuniste de la  Braşov din noiembrie 1987, nr.341/2004, în sensul înlocuirii sintagmei „salariu mediu brut pe  economie folosit la  fundamentarea bugetului asigurărilor sociale  de stat”, cu  sintagma „câştigul salarial mediu brut utilizat la  fundamentarea bugetului asigurărilor sociale de stat, preconizîndu-se majorarea indemnizaţiei lunare reparatorii.
În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat propunerea legislativă, în şedinţa din 14 septembrie 2016. 
La dezbateri a participat, din partea Secretariatului de Stat pentru Revoluţionari domnul Adrian Sanda– secretar de stat.
Membrii Comisiei juridice, de disciplină şi imunităţi au  fost  prezenţi la şedinţă  conform listei de  prezenţă.
În urma dezbaterilor, membrii Comisiei juridice, de disciplină şi imunităţi au hotărât, cu unanimitate de  voturi să propună plenului Camerei Deputaţilor, respingerea, propunerii legislative pentru modificarea alin.(2) al art.4 din Legea recunoştinţei faţă de eroii martiri şi luptătorii care au  contribuit la victoria Revoluţiei române din decembrie 1989, precum şi faţă de persoanele care şi-au jertfit viaţa sau care au avut de suferit în urma revoltei muncitoreşti anticomuniste de la Braşov din noiembrie 1987, nr.341/2004. 
În raport cu obiectul şi conţinutul său,  proiectul de lege  face parte din categoria legilor ordinare. 

               VICEPPREŞEDINTE,                                       SECRETAR,

             Ciprian Nicolae NICA                                     Vasile VARGA
Consilier 

Florica Manole

